stanford-oval/wikipedia huggingface dataset:
Fly on the Wall (kappale)

| ”Fly on the Wall” Miley Cyrus |
| --- | --- | --- |

Singlen tiedot
 Albumilta: Breakout
 Julkaistu: 16. helmikuuta 2009
 Tyylilaji: Pop-rock, Electropop
 Kesto: 02.31
 Levy-yhtiö: Hollywood Records
Miley Cyrusin muut singlet
| ”7 Things” 2008 | ”Fly on the Wall” 2009 | ”The Climb” 2009 |
Fly on the Wall on yhdysvaltalaisen laulaja-näyttelijä Miley Cyrusin toinen single hänen toiselta studioalbumiltaan Breakout. Kappale julkaistiin 16. helmikuuta 2009, jolloin julkaistiin myös kappaleen remix-versio, joka löytyy samaisen albumin B-puolelta. Kappale on Cyrusin single niissä maissa, joissa ei julkaistu kappaleen "See You Again" Rock Mafia remix -versiota singlenä (esimerkiksi Yhdysvalloissa ja Kanadassa). Kappale on tyylilajiltaan pop rockia, jossa esiintyy vahvasti sähkökitara, koskettimet ja sopraanovokaalit. Cyrus on kertonut, että kappale kertoo paparazzeista ja heidän pakkomielteestään saada tietää kaikki, mikä liittyy Cyrusin yksityiselämään.
Kappale menestyi Euroopan alueella paremmin kuin Yhdysvalloissa: Siellä se sijoittui sijalle 84 Billboard Hot 100 -listalla. Singlen kansainvälisesti parhain listasijoitus oli Ison-Britannian Britannian singlelistalla, jossa se sijoittui sijalle 16. Kappaleen musiikkivideon ohjasi Philip Andelman, ja se näytettiin ensimmäistä kertaa FNMTV:llä. Musiikkivideossa on käytetty inspiraationa Michael Jacksonin "Thriller" -singleä. Musiikkivideon tapahtumat painottuvat pysäköintihalliin, jossa Cyrus yrittää paeta paparazzeja.
Tausta

Kappaleen ovat kirjoittaneet Cyrus, Antonina Armato, Tim James ja Devrim Karaoglu. Sanat ovat virheellisesti tulkittavissa monin tavoin niiden moninaisuuden takia. Kappaleen päähenkilö laulaa ensimmäisen henkilön perspektiivissä, kun taas hän tuomitsee nimeltä mainitsemattoman henkilön tämän tunkeutuessa liikaa hänen yksityisyyteensä. Suurin osa arvostelijoista vertasi päähenkilön sanomaa "tuomitsevaan poikaystävään". Ben Ratliff The New York Timesista puolusti tarinassa esiintynyttä poikaystävää ja uskoi, että kappaleen päähenkilö "kiusasi jotakin poika-parkaa sen synnin takia, että hän haluaa tietää, mistä päähenkilö puhuu ystäviensä kanssa." Sarah Rodman The Boston Globesta uskoi, että kappale voisi kuvata monia aiheita, kuten "entistä poikaystävää, mediaa, ja jopa hänen fanejaan." Cyrusin mukaan laulu kertoo "mediasta" ja "kuinka he luulevat tietävän kaiken [hänestä], kun he eivät tiedä. He haluavat olla kärpäsiä seinällä ja katsella [häntä] 24/7." Cyrus selitti kappaleen teemaa haastattelussa Access Hollywoodin kanssa. Hän kertoi:
»"Paparazzi. Kirjoitin sen medialle, jotka ovat aina sitä mieltä, että heidän pitää olla elämässäni. Joskus he toivovat, että voisivat sekoittua joukkoon ja olla elämässäni koko ajan. Ja se, että he saattaisivat tuntea minut hiukan paremmin, jos he olisivat käyneet talossani, huoneessani ja eri paikoissani. Joten, se on kuin menemistä eri pisteisiin, yrittäen päästä pakoon heitä. Eikä se mene pois, he ovat kuin pieniä, ärsyttäviä kärpäsiä."

-Miley Cyrus kappaleen teemasta»
Tyyli

"Fly on the Wall" on pop rockia, jossa esiintyy vahvasti sähkökitara, koskettimet ja sopraanovokaalit. Se on saanut vaikutuksia elektronisesta musiikista, industrialista musiikista, ja 1980-luvun uudesta aallosta. Kappale on kohtuullisen nopeatempoinen kappale: Rock-tyylinen tempo on 143 lyöntiä minuutissa, ja kappaleen sävelläji on G-molli. Cyrusin vokaalit vaihtelevat G3:sen ja D5:sen välillä. Sointukulku kappaleessa on seuraavanlainen: G5—D—Gm7. Kertosäkeistössä lausetta "fly on the wall" on muunneltu.
Musiikkivideo

Singlelle on tehty myös musiikkivideo, jonka ohjasi Philip Andelman. Musiikkivideo nähtiin ensimmäisen kerran FNMTV:llä 5. joulukuuta 2008. Musiikkivideota on verrattu muiden artisteiden musiikkivideoihin: Britney Spearsin singlen "Circus" musiikkivideoon sekä Lindsay Lohanin singlen "Rumors" musiikkivideoon.
Sisällys

Promo CD single
"Fly on the Wall" (Album Version) – 2:33
"Fly on the Wall" (David Kahne Remix) – 2:34
UK Digital single
"Fly on the Wall" – 2:31
"Fly on the Wall" (Digital Dog Remix)
Digital Remix single
"Fly on the Wall" (Jason Nevins Remix) – 2:52
Maxi CD single
"Fly on the Wall" (Album Version) – 2:31
"7 Things" (Bimbo Jones Radio Edit) – 2:58
"Fly on the Wall" (Jason Nevins Remix) – 2:52
AUS Digital Download
"Fly on the Wall" – 2:31
"Fly on the Wall" (Jason Nevins Radio Edit Remix) – 2:52
"7 Things" (Bimbo Jones Radio Edit) – 2:58
Remixes EP
"Fly on the Wall" (Digital Dog Extended Remix)
"Fly on the Wall" (Jason Nevins Extended Remix)
"Fly on the Wall" (Digital Dog Instrumental)
"Fly on the Wall" (Jason Nevins Instrumental)
"Fly on the Wall" (Digital Dog Edit)
"Fly on the Wall" (Jason Nevins Edit)
"Fly on the Wall" (David Kahne Remix)
"Fly on the Wall" (Album Version) – 2:33
DE Premium CD single
"Fly on the Wall" (Album Version) – 2:31
"7 Things" (Bimbo Jones Radio Edit) – 2:58
Listasijoitukset

| Lista (2008—2009) | Paras sijoitus |
| --- | --- |
Australian singlelista : 57
Itävallan singlelista : 57
Kanadan Hot 100 : 73
European Hot 100 : 57
Saksan singlelista : 62
Irlannin singlelista : 23
Britannian singlelista : 16
Billboard Hot 100 : 84
Billboard Digital Songs : 69
Miley Cyrus esittämässä kappaleen "Fly on the Wall" Wonder World Tour 2009 - kiertueella.
Cyrus Barack Obaman konsertissa Kids' Inaugural: "We Are the Future" Washingtonissa 2009 esittämässä "Fly on the Wall" -kappaletta.
Sven van Beek

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. heinäkuuta 1994 (ikä 30)
Syntymäpaikka: Gouda, Alankomaat
Pelipaikka: keskuspuolustaja
Pituus: 190 cm
Seura
Seura: Heerenveen
Junioriseurat
: SV Donk
: Sparta Rotterdam
: Feyenoord
Seurat
| Vuodet | Seura | O | (M) |
| 2013–2021 | Feyenoord | 116 | (3) |
| 2021 | → Willem II | 14 | (0) |
| 2021– | Heerenveen | 43 | (1) |
Maajoukkue
| 2013 | Alankomaat U19 | 7 | (0) |
| 2013–2016 | Alankomaat U21 | 11 | (0) |
 Seurajoukkueuran tilastot kattavat vain kansalliset sarjat, päivitetty 24. joulukuuta 2022 .  Maajoukkueuran tilastot päivitetty 24. joulukuuta 2022 .
Sven van Beek (s. 28. heinäkuuta 1994 Gouda) on alankomaalainen jalkapalloilija, joka edustaa Alankomaiden pääsarjassa pelaavaa Heerenveeniä. Aiemmin hän edusti pitkään Feyenoordia ja puoli vuotta lainasopimuksella Willem II:ta. Pelipaikaltaan hän on keskuspuolustaja.
Van Beek teki ensiesiintymisensä Eredivisiessä 18. elokuuta 2013, kun Feyenoord hävisi Ajaxille vieraissa 1–2. Hän pelasi kaudella 2013–2014 yhteensä kymmenen sarjaottelua. Kaudella 2014–2015 van Beek edusti Feyenoordia 31 sarja- ja kahdessa pudotuspeliottelussa.
Sylvie Becaert

| Mitalit | Mitalit | Mitalit |  |
| --- | --- | --- | --- |
|  Sylvie Becaert vuonna 2009. |  Sylvie Becaert vuonna 2009. |  Sylvie Becaert vuonna 2009. |  |
Maa:   Ranska
Naisten ampumahiihto
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | viesti |  |
|  Pronssia | Torino 2006 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Hanti-Mansijsk 2003 | sprintti |  |
|  Kultaa | Pyeongchang 2009 | sekaviesti |  |
|  Hopeaa | Anterselva 2007 | viesti |  |
|  Pronssia | Östersund 2008 | viesti |  |
|  Pronssia | Pyeongchang 2009 | viesti |  |
Sylvie Becaert (s. 6. syyskuuta 1975 Lille, Ranska) on ranskalainen uransa lopettanut ampumahiihtäjä.
Becaertin ampumahiihtouran suurin saavutus on sprintin maailmanmestaruus vuodelta 2003. Vuonna 2009 hän kuului maailmanmestaruuden voittaneeseen Ranskan sekaviestijoukkueeseen. Hän on saavuttanut viestissä hopeaa vuonna 2007 sekä pronssia vuosina 2008 ja 2009.
Torinon 2006 olympialaisissa Becaert saavutti pronssia viestikilpailussa. Hänen lisäkseen Ranskan joukkueeseen kuuluivat Florence Baverel-Robert, Sandrine Bailly ja Delphine Peretto. Vancouverissa 2010 Becaert oli viestijoukkueen mukana hopealla.
Maailmancupissa Becaert on yltänyt kuusi kertaa kolmen parhaan joukkoon. Ainoan voittonsa hän on saavuttanut kaudella 2002-2003 Hanti-Mansijskin sprintissä. Saman kauden kokonaiskisassa hän oli kolmas.
Aiheesta muualla

Sylvie Becaert Kansainvälinen olympiakomitea. (englanniksi)
Sylvie Becaert Internet Movie Databasessa. (englanniksi)
Suomi-talo (Pietari)

Suomi-talo on Pietarin ydinkeskustassa sijaitsevassa rakennuksessa oleva suomalaistoimijoiden keskittymä, jonka perustamisajatuksena on saada suomalaisuudelle näkyvyyttä Pietarissa.
Talon taustavoimat ovat Pietari-säätiö ja sen hallinnoima Suomen Pietarin-instituutti. Suomi-talossa toimivat muun muassa Pietarin suomalainen koulu, Suomalais-venäläinen kauppakamari ja useiden suomalaisten yritysten ja julkisten toimijoiden edustustot. Talossa on myös työskentely- ja majoitustiloja suomalaisille taiteilijoille ja tutkijoille.
Suomi-talon rakennus on valmistunut vuonna 1847. Alun perin se kuului Pietarin suomalaisen seurakunnan kirkkokartanoon. Siinä on tilaa 4 000 neliömetriä. Talo oli vuoteen 2018 vuokralla Pietarin kaupungilta. Suomi-talo vihittiin 25. lokakuuta 2009, ja se otettiin käyttöön keväällä 2010.
Talousvaikeudet

Vuosina 2008–2010 Pietari-säätiö otti 13,5 miljoonan euron lainan Suomi-talon kunnostukseen. Se ei kuitenkaan kyennyt lyhentämään lainaa vuoden 2012 jälkeen, jolloin velka siirtyi takaajana olleen Suomen valtion maksettavaksi. Opetus- ja kulttuuriministeriön selvityksessä vuodelta 2014 ehdotettiin, että Suomen valtio hankkii talon omistukseensa.
Siirtyminen Suomen valtion omistukseen

Suomen valtio teki vuonna 2016 päätöksen ostaa Suomi-talo Venäjän Federaatiolta. Talon ostaja- ja omistajatahona Suomen valtion puolesta toimi valtion omistama erikoistehtäväyhtiö Governia Oy. Kauppakirja allekirjoitettiin 27.4.2018 ja talo siirtyi Governian omistukseen toukokuussa 2018.
Aiheesta muualla

Suomi-talon kotisivut
Suomi-talon esittelyvideo Youtubessa
Fly on the Wall

| Fly on the Wall AC/DC |
| --- | --- | --- |

Studioalbumin tiedot
 Äänitetty : marraskuu 1984 –  helmikuu 1985
 Julkaistu: 28. kesäkuuta 1985
 Tuottaja(t): Angus Young, Malcolm Young
 Tyylilaji: hard rock
 Kesto: 40.30
 Levy-yhtiö: Atlantic Records
Listasijoitukset
  7. (heinäkuu 1985)    7. (heinäkuu 1985)    10. (12. heinäkuuta 1985)    14. (1985)    17. (heinäkuu 1985)    19. (12. lokakuuta 2008)    19. (28. heinäkuuta 1985)    24. (1. syyskuuta 1985)    32. (1985)
AC/DC:n muut julkaisut
| '74 Jailbreak 1984 | Fly on the Wall 1985 | Who Made Who 1986 |
Singlet albumilta Fly on the Wall
 ”Danger” Julkaistu: 21. kesäkuuta 1985  ”Sink the Pink” Julkaistu: syyskuu 1985  ”Shake Your Foundations” Julkaistu: marraskuu 1985
Fly on the Wall on australialaisen hard rock -yhtye AC/DC:n kymmenes studioalbumi. Se julkaistiin 28. kesäkuuta 1985.
Albumia nauhoitettiin marraskuusta 1984 helmikuuhun 1985 saakka Montreuxissa, Sveitsissä. Sen ovat tuottaneet veljekset Angus Young ja Malcolm Young. Albumi on ensimmäinen levy, jossa rumpuja soittaa Simon Wright. AC/DC:n alkuperäinen rumpali Phil Rudd erosi yhtyeestä Flick of the Switch -albumin äänitysten jälkeen riitojen vuoksi.
Fly on the Wall -albumi oli listoilla 7. sijalla Britanniassa ja 32. sijalla Yhdysvalloissa. Albumilta julkaistiin singlet ”Shake Your Foundations”, ”Danger” ja ”Sink the Pink”.  Albumi julkaistiin uudelleen remasteroituna vuonna 2003 osana AC/DC remasters sarjaa.
Kappaleet

Kaikki kappaleet säv. ja san. Malcolm Young, Angus Young ja Brian Johnson.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Fly on the Wall | 3.44 |  |  |  |  |  |  |  |
| 2. | Shake Your Foundations | 4.10 |  |  |  |  |  |  |  |
| 3. | First Blood | 3.46 |  |  |  |  |  |  |  |
| 4. | Danger | 4.22 |  |  |  |  |  |  |  |
| 5. | Sink the Pink | 4.15 |  |  |  |  |  |  |  |
| 6. | Playing With Girls | 3.44 |  |  |  |  |  |  |  |
| 7. | Stand Up | 3.53 |  |  |  |  |  |  |  |
| 8. | Hell or High Water | 4.32 |  |  |  |  |  |  |  |
| 9. | Back in Business | 4.24 |  |  |  |  |  |  |  |
| 10. | Send for the Man | 3.36 |  |  |  |  |  |  |  |
Video

Vuonna 1985 albumista ilmestyi myös videoversio, joka sisälsi kappaleet:
Fly on the Wall
Danger
Sink the Pink
Stand Up
Shake Your Foundations
Kokoonpano

Brian Johnson – laulu
Angus Young – kitara
Malcolm Young – kitara, taustalaulu
Cliff Williams – basso, taustalaulu
Simon Wright – rummut
Arvostelut

All Music Guide -lehden arvostelu:
Aiheesta muualla

Fly on the Wall Discogsissa. (englanniksi)
Sylvia Townsend Warner

Nora Sylvia Townsend Warner (Harrow, Middlesex 6. joulukuuta 1893 – 1. toukokuuta 1978 Maiden Newton, Dorset) oli englantilainen kirjailija ja runoilija.
Elämä

Sylvia Townsend Warner syntyi Middlesexin Harrow on the Hillissä George Townsend Warnerin (1865−1916) sekä tämän vaimon, Eleanor Maryn (o.s. Hudleston, 1866−1950), ainoana lapsena. Warnerin isä toimi historianopettajana Harrow Schoolissa. Warner ei saanut lainkaan muodollista koulutusta päiväkoti-iän jälkeen, vaikka saikin yksityisopetusta useilta Harrowin opettajilta, mukaan lukien isältään, sekä muusikko Percy Buckilta (1871−1947), jonka kanssa hänellä oli salassa pidetty romanttinen suhde 17 vuoden ajan.
Sylvia Townsend Warner ehti toimia musiikkitieteilijän uralla joitakin vuosia ennen kuin kirjallinen menestys vähitellen vei hänen huomionsa. Warner ryhtyi kirjoittamaan runoja 1920-luvun alkupuolella. Samoihin aikoihin hän ystävystyi David Garnettin sekä T. F. Powysin kanssa. Warnerin ensimmäinen oma teos, runokokoelma The Espalier, julkaistiin vuonna 1925, ja esikoisromaani Lolly Willowes seuraavana vuonna.
Sylvia Townsend Warnerin ystävystyttyä Powysin kanssa hän vieraili usein tämän kotona Dorsetin East Chaldonissa. Hän lopulta muutti kylään vuonna 1930 rakastuttuaan runoilija Valentine Acklandiin. Pari asui lopun ikäänsä Dorsetissa lukuun ottamatta kuudentoista kuukauden residenssiä Norfolkissa. Warner ja Valentine muuttivat vuonna 1937 Frome Vauchurchin kylään lähellä Maiden Newtonia. Valentinen menehdyttyä vuonna 1969 Warner järjesti heidän yhteisen kirjeenvaihtonsa, joka julkaistiin vuonna 1998 nimellä I’ll Stand By You.
Warner omaksui kommunistisen aatemaailman vuonna 1935, ja hän pysytteli aatteelle omistautuneena useiden vuosien ajan. Hän ja Ackland matkustivat Espanjan sisällissodan aikaan Barcelonaan työskentelemään Punaisen Ristin vapaaehtoisina, ja seuraavana vuonna he osallistuivat delegaatteina kansainväliseen kirjailijakonferenssiin Madridissa. Vaikka Valentine myöhemmin hylkäsi kommunismin, Warner pysyi loppuelämänsä voimakkaan vasemmistolaisena.
Warner kuoli kotonaan Frome Vauchurchissä Maiden Newtonin kylässä 1. toukokuuta 1978, ja hänen tuhkansa haudattiin St Nicholasin kirkkomaalle East Chaldoniin kolme päivää myöhemmin.
Sylvie Brunet

| Sylvie Brunet> Euroopan parlamentin jäsen |
| --- | --- |
 2.7.2019–15.7.2024  
Ryhmä:  Uudistuva Eurooppa -ryhmä
Henkilötiedot
Syntynyt: 12. maaliskuuta 1959 (ikä 65) Versailles, Ranska
Kansalaisuus:  ranskalainen
Tiedot
Puolue:  Demokraattinen liike
Sylvie Brunet (s. 12. maaliskuuta 1959 Versailles, Ranska) on ranskalainen poliitikko. Brunet edustaa demokraattista liikettä. Brunet toimi Euroopan parlamentin jäsenenä vuosina 2019–2024. Hän edusti Euroopan parlamentissa Uudistuva Eurooppa -ryhmää.
Aiheesta muualla

Sylvie Brunet Euroopan parlamentin jäsenet. Euroopan parlamentti.
Symphorian Thomas Keeprath

Symphorian Thomas Keeprath (22. huhtikuuta 1931 Koodalloor – 3. toukokuuta 2015) oli intialainen roomalaiskatolinen piispa. Hänet vihittiin kapusiinien papiksi 22. maaliskuuta 1958 ja nimitettiin Jullundurin hiippakunnan johtoon 6. joulukuuta 1971. Piispaksi vihkiminen seurasi 18. maaliskuuta 1972. Pääkonsekraattorina toimi John Gordon, jota avustivat Dominic Romuald Basil Athaide ja Angelo Innocent Fernandes.
Keeprath jäi eläkkeelle 24. helmikuuta 2007.
Sylvia Vrethammar

Sylvia Vrethammar vuonna 2012.
Eva Sylvia Vrethammar (s. 22. elokuuta 1945 Uddevalla) on ruotsalainen jazz- ja iskelmälaulaja. Hänen suurin hittinsä oli vuoden 1973 ”Eviva España”, alun perin hollantilainen laulu, joka saavutti suurta suosiota myös Britanniassa Vrethammarin englanninkielisenä versiona. Siellä se nousi listan neljännelle tilalle, pysyi tilastossa ennätykselliset 28 viikkoa ja myi yli miljoona kappaletta.
Kouluneuvoksen ja pianopedagogin tytär pääsi ylioppilaaksi 1964 ja opiskeli sitten opettajaksi. Laulajan uransa hän aloitti 1969 ja pääsi seuraavana vuonna televisioon Lennart Hylandin suositun Hylands hörna -viihdeohjelman juontajaksi. Esiinnyttyään vuonna 1970 Rio de Janeirossa Vrethammar kiinnostui brasilialaisesta ja muusta eteläamerikkalaisesta rytmimusiikista, josta tuli keskeinen osa hänen ohjelmistoaan. 1970-luvun puolivälistä alkaen Vrethammar esiintyi paljon Saksan liittotasavallassa, jossa hän levytti Bert Kaempfertin orkesterin kanssa. Hän esiintyi myös Alankomaissa, Neuvostoliitossa ja Yhdysvalloissa.
Valikoitu diskografia

1969 – Tycker om dej
1970 – Sylvia
1971 – Dansa samba med mej
1972 – Gamla stan
1973 – Jag sjunger för dej
1973 – Eviva España
1974 – Sylvia & Göran på Nya Bacchi (Göran Fristorpin kanssa)
1975 – Stardust & Sunshine
1976 – Somebody loves you
1977 – Mach das nochmal
1977 – Leenden i regn
1979 – Chateau Sylvia
1979 – L.O.V.E., livealbumi Bert Kaempfertin orkesterin kanssa
1979 – Remember When, livealbumi Bert Kaempfertin orkesterin kanssa
1980 – In Goodmansland
1985 – Rio de Janeiro blue
1990 – Öppna dina ögon
1991 – Spotlight (kokoelma-CD 1969–1977)
1992 – Ricardo
1999 – Best of Sylvia
1999 – Sylviva - De bästa klassikerna (dubbel CD 1969-1990)
2002 – Faller för dig
2005 – Sommar! Samba! Sylvia!
2006 – Champagne
2009 – Te Quiero - 40 years on stage (3CD-boksi, CD1 The Schlager Album, CD2 The Latin Album, CD3 The Jazz Album)
2013 – Trivialitet
2014 – MUSIK
Käännös suomeksi
Stay Hungry

| Stay Hungry Twisted Sister |
| --- | --- | --- |

Studioalbumin tiedot
 Äänitetty : Helmikuu – Maaliskuu 1984   Record Plant, New York,   Westlake Audio, Los Angeles,   Cherokee Studios, Los Angeles
 Julkaistu: 10. toukokuuta 1984
 Tuottaja(t): Tom Werman
 Tyylilaji: Hard rock Heavy metal Glam metal
 Kesto: 36.58
 Levy-yhtiö: Atlantic Records
Muut kannet
   Albumin takakansi.
Twisted Sister muut julkaisut
| You Can't Stop Rock 'N' Roll 1983 | Stay Hungry 1984 | Come Out And Play 1985 |
Stay Hungry (1984) on hard rock -yhtye Twisted Sisterin menestyksekkäin albumi. Se sisältää muun muassa yhtyeen suurimmat hitit "We're Not Gonna Take It" ja "I Wanna Rock". Musiikillisesti albumi on perinteistä heavy metal -musiikkia.
Vuonna 2004 julkaistiin albumi Still Hungry, joka sisältää kaikki Stay Hungry -levyn kappaleet uudelleensoitettuina.
Kappaleet

Kaikki kappaleet kirjoittanut Dee Snider. Kaikki kappaleet sovittanut Twisted Sister ja Tom Werman.
Stay Hungry – 3.04
We're Not Gonna Take It – 3.40
Burn In Hell – 4.43
Horror-Teria (The Beginning) – 7.43
Captain Howdy – 3.45
Street Justice – 4.00
I Wanna Rock – 3.03
The Price – 3.49
Don't Let Me Down – 4.27
The Beast – 3.29
S.M.F. – 3.01
Kokoonpano

Dee Snider – laulu
Jay Jay French – kitarat ja taustalaulu
Eddie Ojeda – kitarat ja taustalaulu
Mark Mendoza – bassokitara ja taustalaulu
A. J. Pero – rummut ja taustalaulu
Aiheesta muualla

Stay Hungry Discogsissa. (englanniksi)
Albumi Stay Hungry Encyclopaedia Metallum -sivustolla (englanniksi)
Twisted Sister
| --- | --- |
Studioalbumit:   Under the Blade  You Can't Stop Rock 'N' Roll  Stay Hungry  Come Out and Play  Love Is for Suckers  Still Hungry  A Twisted Christmas 
Kokoelma-albumit:   Big Hits & Nasty Cuts  We're Not Gonna Take It and Other Hits  The Essentials  I Wanna Rock – The Ultimate Twisted Sister Collection  The Best of the Atlantic Years 
Livealbumit ja DVD:t:   Live at Hammersmith  Club Daze Volume 1, The Studio Sessions  Club Daze Volume 2, Never Say Never  Live at Wacken – The Reunion  The Video Years DVD  A Twisted Christmas LIVE – A December to Remember DVD  Live at the Astoria  Live at the Marquee  Rock 'n' Roll Saviors - The Early Years  Metal Meltdown 
EP:t:   Ruff Cuts
Sébastien Flute

| Mitalit> Maa:   Ranska.Miesten jousiammunta. Olympialaiset  | Mitalit> Maa:   Ranska.Miesten jousiammunta. Olympialaiset  | Mitalit> Maa:   Ranska.Miesten jousiammunta. Olympialaiset  | Maa:   Ranska> Miesten jousiammunta. |
| --- | --- | --- | --- |
|  Kultaa | Barcelona 1992 | yksilökilpailu |  |
Sébastien Flute (s. 25. maaliskuuta 1972) on ranskalainen jousiampuja, hänen uransa huippuhetket sijoittuivat 1990-luvun alkupuolelle.
Fluten uran suurin saavutus on yksilökilpailun olympiakulta Barcelonasta 1992. Hän osallistui vielä Atlantaan 1996, Sydneyyn 2000 ja Ateenaan 2004, jossa hän ei kuitenkaan menestynyt. Samana vuonna hän voitti myös yksilökilpailun euroopan-mestaruuden. Vuotta myöhemmin hän voitti maailmanmestaruuden joukkuekilpailusta.
Sébastien Fournier

Sébastien Fournier
Sébastien Fournier (s. 27. kesäkuuta 1971) on sveitsiläinen entinen jalkapalloilija. Hän pelasi urallaan muun muassa FC Sionissa, Vfb Stuttgartissa ja Servette Genevassa. Maajoukkueessa oli arvokisoissa mukana 1994 MM-kilpailuissa ja 1996 EM-kilpailuissa.
Sveitsin joukkue – Jalkapallon MM-kilpailut 1994
1 Pascolo |
2 Hottiger |
3 Quentin |
4 Herr |
5 Geiger |
6 Bregy |
7 Sutter |
8 Ohrel |
9 Knup |
10 Sforza |
11 Chapuisat |
12 Lehmann |
13 Egli |
14 Subiat |
15 Grassi |
16 Bickel |
17 Fournier |
18 Rueda |
19 Studer |
20 Sylvestre |
21 Wyss |
22 Brunner |
Valmentaja Hodgson
Sveitsin joukkue – Jalkapallon EM-kilpailut 1996
1 Pascolo |
2 Hottiger |
3 Quentin |
4 Henchoz |
5 Geiger |
6 Wicky |
7 Fournier |
8 Sylvestre |
9 Grassi |
10 Sforza |
11 Chapuisat |
12 Lehmann |
13 Jeanneret |
14 Türkyılmaz |
15 Vega |
16 Koller |
17 Vogel |
18 Rothenbühler |
19 Sesa |
20 Comisetti |
21 Bonvin |
22 Corminboeuf |
Valmentaja Artur Jorge
Sébastien Grosjean

| Sébastien Grosjean |
| --- | --- |
 Sébastien Grosjean Australian avoimissa vuonna 2007.
Henkilötiedot
Syntynyt: 29. toukokuuta 1978 (ikä 46) Marseille, Ranska
Kansalaisuus:   Ranska
Tennispelaaja
Pituus:  175 cm
Paino:  73 kg
Kätisyys:  oikea
Ammattilaisena:  1996–2010
Palkintorahat:  8 131 803 USD
Kaksinpeli
Paras sijoitus:  4. (28.10.2002)
Turnausvoittoja:  4
Voitot/tappiot:  341–247
Grand Slam -turnauksissa
Australian avoimet:  välierät (2001)
Ranskan avoimet:  välierät (2001)
Wimbledon:  välierät (2003 ja 2004)
Yhdysvaltain avoimet:  3. kierros (2000 ja 2005)
Nelinpeli
Paras sijoitus:  52  (12. huhtikuuta 2004)
Voitot/tappiot:  82–100
Aiheesta muualla
ITF
ATP
Sébastien René Grosjean (s. 29. toukokuuta 1978 Marseille, Ranska) on ranskalainen entinen tennispelaaja.
Nykyään Boca Ratonissa, Floridassa, asuva Grosjean aloitti ammattilaisuransa vuonna 1996. Vuonna 2001 hänestä tuli maansa ykköspelaaja, ja hän oli ensimmäinen ranskalainen maailmanlistan kymmenen parhaan joukossa sitten Cédric Piolinen, joka oli maailman huipulla vuonna 1993. Grosjean eteni Wimbledonin tennisturnauksen semifinaalivaiheeseen vuosina 2003 ja 2004. Grosjean oli parhaimmillaan ATP:n kaksinpelirankingin sijalla neljä, noin vuoden sen jälkeen kun hän nousi rankingin top 10:een.
Grosjean ilmoitti uransa lopettamisesta toukokuussa 2010.